
পতঙ্গের কথা 


আমরা জীবনের প্রতি মুহ্ুতে ই, বচবার জন্য লড়াই করে চলেছি, কোনো না কোনো শত্রুর সঙ্গে। আমাদের সব চাইতে 
মারাত্মক শত্রুদের মধ্যে, পতঙ্গ অন্যতম । এরা আকারে ক্ষুদ্র, কিন্তু প্রতাপে প্রবল । 

বহুকাল আগে বিখ্যাত প্রুতিবিজ্ঞানী লিনিয়াস বলেছিলেন_-“একটি সিংহের চাইতেও আগে, তিনটি মাছি, একটি ঘোড়াকে 
সাবাড় করতে পারে।” শুনে তোমাদের নিশ্চয়ই লিনিয়াসকে পাগল বলে মনে হচ্ছে? কিন্তু আমাদের মনে হয়, তিনটির 
দরকার নেই। একটি মাছিই যথেষ্ট । মাছি এপ্রিল মাসে ডিম পাড়তে শুরু করে। আর, এক একটি মাছি, প্রায় একশো! 
পঞ্চশটি ডিম পাড়ে। এই ডিম, পুর্ণাঙ্গ মাছিতে রূপান্তরিত হয়, মাত্র পনর দিনে । তার দশদিন পরেই আবার, এদের মধ্যে 
্ত্রীমাছি ডিম পাড়তে শুরু করে। এই ভাবে সারাটা গ্রীষ্মকাল, মাছির রাজ্যে চলে ডিম পাড়ার উৎসব । বন্যার মত বংশ বৃদ্ধি 
করে চলে এরা । এখন ভেবে দেখ ব্যাপারটা ! হিসেব করে দেখা গেছে__একটি মাছির সব বংশধররা যদি বেঁচে থাকে আর ঠিকমত 
ডিম পাড়ে, তবে পাঁচ মাসে এদের সংখ্যা ঈাড়ায়__'পাচশো ষাট কোটি” । এখন নিশ্চয়ই বুঝতে পারছ, লিনিয়াসের কথার আসল মানে । 

এতো হলো শুধু মাছির কথা। এই মাছি আবার পতঙ্গ-জগতের অতি সামান্য একটি সত্য মাত্র । মাছি ছাড়া, জগতে আরো 
কত রকমের পতঙ্গ রয়েছে! প্রাণীবিজ্ঞানীরা আজ পর্যন্ত, পৃথিবীতে প্রায় ছ'লক্ষ পঁচাত্তর হাজার রকমের পতঙ্গ আবিষ্কার করেছেন । 
তাদের প্রায় সকলেরই, বংশ বিস্তারের অসীম ক্ষমতা । এখন ভেবে দেখ, যদি একটি মাছি থেকে এতোগুলো মাছি হতে পারে--তবে 
এই বিরাট সংখ্যার পতঙ্গ থেকে_-কত, কত পতঙ্গ হচ্ছে! আর তাদের সংখ্যাই বা কত! 

একটি উদাহরণ দিলেই বুঝতে পারবে--এরা সংখ্যায় কতো বেশী। মনে কর, খুব বড় একটি দাড়িপাল্লা তৈরি করে--তার 
একদিকে উঠল পৃথিবীর সব মানুষ, জন্ত-জানোয়ার, পাখি ও সরীস্থপ। আর অন্যদিকে উঠল, পতঙ্গরা সব। কৌনদিকটা ভারী হবে 
জান? পতঙ্গের দিকটা। শুধু ভারী নয়_-অনেক, অনেক গুণ ভারী হবে, যদিও আমাদের পাল্লায় রয়েছে__হাতী, গরু, ঘোড়া, 
গণ্ডার, জলহস্তী, তিমি প্রভৃতি পৃথিবীর ভারী ভারী প্রাণীরা সব। এখন কল্পন! কর, এদের সংখ্যা ! 

পতঙ্গের সবই বিচিত্র ! বিচিত্র তাদের আকার। বিচিত্র তাদের প্রকার। কেউ ছোট । কেউ বড়। কোনটাকে দেখলে 

ভীমরুল__তাকে দেখলেই ভয় হয়। প্রজাপতিকে ভালোবাসি । মাছি দেখলে ঘেন্নায় মরি। আর রাগ হয় মশা, ছারপোকা, 
উকুন__এদের দৈখলে। ছারপোকা আর মশাতে জোট পাকিয়ে খায় আমাদের রক্ত। উকুনে খায় মাথা । এরা আমাদের পরম শক্রু। 

চাষীর শত্রু পঙ্গপাল__ফসল নষ্ট করতে এরা ওন্তাদ। পণ্ডিতের শত্রু উইপোকা । বই পত্র, খাত! কাগজ, কাঠের আসবাব, 
কেটেকুটে ছারখার করতে এদের জুড়ি নেই। 

তাই বলে পতত্গরা সবাই আমাদের শক্রু, তা মনে করো না। অনেক মিত্রও আছে। এই সব পতঙ্গ বন্ধুদের কেউ কেউ 
আমাদের খাওয়ায় পরায়। যেমন মৌমাছি আর গুটিপোকা । মৌমাছি খাওয়ায় মধু । গুটিপোকা পরায় রেশম। লেডীবার্ড-_ 
মারাত্মক পোকার কবল থেকে ফুল, ফল আর ফসল রক্ষা করে। 

এই পতঙ্গদের কাছে আমরা সব চাইতে বেশী খণী একটি ব্যাপারে । আমরা যে অত সুন্দর সুন্দর ফুল দেখে ও গন্ধ পেয়ে 
আনন্দ পাই, তার মূলে এই পতঙ্গ । এই পতঙ্গদের আকর্ষণ করবার জন্যই ফুলের সৌরভ আর সৌন্দর্য । সৌন্দর্যের আকর্ষণে, মধুর 
লোভে-_মৌমাছি, প্রজাপতি, যায় এক ফুল থেকে অন্য ফুলে আর তাতে হয় পরাগমিশ্রণ। এর ফলেই, ফুল ফলে পরিণত হয়। 
কাজেই বুঝতে পারছ, এর! না থাকলে আমাদের কপালে ফুল আর ফল কিছুই জুটতো না। 

পতঙ্গদের এককথায় বল! যেতে পারে-_ত্রিভূবনচারী। জল মাটি আর আকাশ, এই তিন ভুবনেই ছড়িয়ে আছে এর!। 
প্রজাপতি ওড়ে আকাশে, পিঁপড়ে চরে মাটিতে, আর পণু-স্কেটার জলে । মশারা আবার ত্রিভুবনের ঘাটে ঘাটে খেয়া দেন। ওড়েন 
আকাশে, খান মর্তে, আর ডিম পাঁড়েন গিয়ে জলে । 

এদের জন্ম-পর্বটা ভারি মজার । পিঁপড়ে, মশা, মাছি, প্রজাপতি__এর! সবাই ডিম পাঁড়ে। ডিম থেকে প্রথমে বের হয় 
ক্রিমির মত বাচ্চা, এদের বলে শুক। ইংরেজি নাম লার্ভা (1,875%)। এ যে প্রজাপতি এতো সুন্দর! দেখলেই ধরতে যাও__ 
এদের লার্ভা দেখলে কিন্তু গা শিউরে উঠবে । ওদের বলে শুঁয়োপোকা। সারা গায়ে খালি শুয়োর কাটা। গায়ে ফুটলে যন্ত্রণার 
একশেষ। এই লার্ডারা হয় ভোজনবিলাসী। গুরুভোজনের ফলও হয় গুরুতর । বন্দী হয় একটি 'আবরণের ভেতরে । আবরণ 
সমেত এই পোকাটিকে তখন বল! হয় পিউপা ( Pথ&)। কিছুদিন পর, আবরণটি ছিড়ে বেরিয়ে আসে রঙীন প্রজাপতি ! এ যেন 
ভোজবাজি। কীটাওয়ালা শু য়োপোকা থেকে বিচিত্র রঙের প্রজাপতি ! খুলিমু্ঠি থেকে সোনামু্ঠি ! এই ভোজবাজির বাংলা নাম 
“রূপান্তর আর ইংরেজি নাম “মেটামরফোসিস্ণ ( Metamorphosis ) | 


পতঙ্গের দেহ 


পতঙ্গের দেহে তিন ভাগ-_ মাথা (Hea), বুক (Thorax), 

আর পেট (&১৫০98)। এদের মাথায় আছে একজোড়া 
শুয়ো। তাদের ইংরেজিতে বলে আ্যান্টেনা ( Antennae )। 
এই আ্যান্টেনা দিয়ে এরা জিনিষের আকার প্রকার ও 
আশপাশের সব বুঝতে পারে। আন্টেনার ঠিক পিছনেই 
আছে একজোড়া চোখ । কিন্তু মজা হলো, এদের এক একটা! 
চোখ তৈরি হয় অনেকগুলো ছোট ছোট চোখ দিয়ে। একটি চোখের মধ্যে পুঞ্জ পুঞ্জ অনেকগুলো চোখ থাকে বলে, পতঙ্গের 
চোখকে বলে পুঞ্জান্ষি। ইংরেজিতে বলে কম্পাউণ্ড আই ( Compound eye )। 

সব পতঙ্গের মুখের গঠন কিন্তু এক রকম নয়। যে যেরকম খাবার খায়, সেই অনুযায়ী তৈরি হয় তাদের মুখ। কোনটার 
মুখে চুসে খাবার জন্য নরম শু'ড়, কোনটার শুষে খাবার জন্য সূ'চের মত শক্ত হুল, আর কোনটার কেটে খাবার জন্য আছে__করাতের 
মত শক্ত দীত। সোজ৷ কথায়, এদের মুখ নিজেদের খাবার রীতি অনুযায়ী তৈরী । 

এদের বুকেও আবার তিন ভাগ। বুকের উপর দিকে থাকে পাখা আর নিচের দিকে পা। সাধারণতঃ ছজোড়া পাখা 
থাকে এদের। তবে কোন কোন পতঙ্গের একজোড়া খসে যায়। কোনটার আবার একদম পাখাই থাকে না। মানুষ যেমন দ্বিপদ, 
পি যেমন চতুষ্পদ, পতঙ্গর| তেমনি ষটপ্রদ | সংস্কৃত শব্দ যট, মানে ছয়। অর্থাৎ, পতঙ্গের পা হলো ছখানা। এই পা তিনটে 
তিনটে করে আটকানো থাকে বুকের ছুদিকে। পুর্ণবয়স্ক সব পতঙ্গের ছখানা পা থাকে। 

পতঙ্গের নাক নেই। তার বদলে আছে কতগুলো ছোট ছোট ছিদ্র বা নালী। আর সেগুলো থাকে পেটের দুপাশে । 
এই নালী দিয়েই এরা নাকের কাজ করে। কিন্তু সব চাইতে আশ্চর্যের বিষয়_ এই এতটুকু পতঙ্গের শরীরেও আছে, আমাদের মত 
মস্তি, স্নায়ুতপ্ত, হৃদয় আর পরিপাক-ঘন্ত্র। এখানেই প্রকৃতির কারিগরির বাহাদুরি ! 

কোন কোন পতঙ্গের আবার পেটের একদম শেষে হুল থাকে, যেমন__মৌমাছি, বোলতা, ভীমরুল ইত্যাদি । 


আমরা যখন যেদিকে তাকাই-_-এই মাছিদের দেখতে পাই। মানুষ আগে এদের ভালো করে জানতো না। আজ 
থেকে প্রায় পঞ্চাশ খাট বছর আগে, মানুষ প্রথম এদের ভাল করে চিনলো-_আবিষ্কার করলে! এদের দুষ্টামি । জানতে পারলো-_-এই 
ক্ষুদ্র প্রাণীই তাদের খাবার মধ্যে রোগের জীবাণু ছড়িয়ে দিয়ে যায়, যার ফলে লক্ষ লক্ষ মানুষ প্রতি বছর মৃত্যুর কবলে পড়ে । 

আমাদের সব চাইতে মারাত্মক শত্রুদের মধ্যে, এদের স্থান সবার উপরে । ভীমরুলের মত এরা কামড়ায় না, প্যান্‌ প্যান্‌ 
করে না মশার মত__-ভিজে বেড়ালের মত এদিক ওদিক ঘুরে বেড়ায়। আর পায়ে ও জিভে করে, যতরাজ্যের মারাত্মক রোগের জীবাণু 
নিয়ে আমাদের খাবার মধ্যে চালান করে। 

মাছির একটি পা কেটে যদি কোনদিন অনুবীক্ষণ যন্ত্র দিয়ে দেখ তে ব্যাপারটা বুঝবে। এরপর মাছি দেখলেই ঘেন্না হবে। 
আর মাছি বসা কোন জিনিস খেতে পারবে না । উপরের ছবি থেকে অবশ্য তোমাদের খানিকটা ধারণা হবে। এই মাছিদের সারা 
গায়ে আছে অসংখ্য ছোট ছোট চুল। এর! ময়লা আর আবর্জনার উপর বসে এই চুল আর জিভে করে রোগের জীবাণু ও 


নোংরা নিয়ে, এক জায়গা থেকে অন্য জায়গায় যায়। এদের জিভ অনেকটা শু'ড়ের মত লম্বা। আর তাতে থাকে এক রকমের 
চটচটে রস। এই রসের সাহায্যে এর! শক্ত খাবার নরম করে খায়। 

মাছির! খুব হিসেব করে ডিম পাড়ে । ডিম থেকে বেরিয়েই লার্ভাদের খাবার চাই। এই খাবার যেখানে মজুত থাকে, 
সেখানেই এরা ডিম পাড়ে_হিসেবটা ওই খানেই ; নইলে সংখ্যায় এরা বেহিসেবী। 

আবর্জনার জায়গাই হচ্ছে মাছিদের হেড অফিদ। সেখানে ওর! ডিম পাড়ে । ডিম থেকে প্রায় চব্বিশ ঘণ্টার মধ্যে 
বেরিয়ে আসে লার্ভা। লার্ভারা আবার প্রায় পাচ ছয় দিন পরই পিউপাতে পরিণত হয়। আর তার পাঁচ ছয় দিন পর, পিউপ! থেকে 
বেরিয়ে আসে পূর্ণাঙ্গ মাছি। এদের জন্ম আবর্জনায়, খাদ্য আবর্জনা, আর কাজ রোগ বিস্তার । 

এদের দয়ায় আমাদের কলেরা, টাইফয়েড, বসন্ত, যক্ষা প্রভৃতি মারাত্মক রোগ হয়। কাজেই এই সব রোগের হাত 
থেকে বাঁচতে গেলে, প্রথমেই আমাদের মাছি সম্বন্ধে সতর্ক হওয়! দরকার । নোংরা জায়গা আর যেখানে আবর্জনা ফেলা হয় সেখানে 
প্রায়ই পতঙ্গ নাশক বিষ ছড়িয়ে দেওয়া উচিত। তাতে ডিম ও লার্া মরে যাবে আর বংশবৃদ্ধি কিছুটা রোধ হবে। আর আমাদের 
খাবার জিনিষ যাতে সব সময় ঢাকা থাকে, তার ব্যবস্থা করা একান্ত দরকার ৷ ! 


মশা 


মশা আমাদের পরম শত্রু । নষ্টামির বেলায় মাছির 
পরই মনে হয় এদের স্থান । এদের জ্বালায় আমরা অস্থির | 
এদের মাথায় আ্যান্টেনা দুটোর মাঝখানে আছে একটি 
রর 2 নল।  স্ত্রীমশীরা ইন্‌জেক্‌সনের ছুঁচের মত এই নল 
=== ৯/১) === === আমাদের গায়ে ফুটিয়ে, রক্ত শুষে খায়। খুব ভাগ্যের কথা 
EO NNT ৯. === যে পুরুষ মশার নল ভোঁতা । মানুষের রক্ত তাই তাদের 
লালা 2 পির == == বরাতে নেই। শুধু গাছের রদ খেয়েই তারা তুউ। 
সী লু স্ত্রীমশারা আমাদের রক্ত খায় আর মূল্য-স্বরূপ শরীরে 
৫ a MEL = ঢুকিয়ে দিয়ে যায় নানা রকম রোগের জীবাণু । 
০১8 ০ ০ ১৯৯-স০৭ এরা সর্বব্যাপী । পৃথিবীর প্রায় সবদেশেই এদের 
পাওয়া যায়। তবে গরম দেশে সার! বছরই এদের দর্শন মেলে। আর শীতের দেশে, এ দেশের গরম 
ডিম সময়ে, এই মহারথীদের দেখতে পাওয়া যায়। এদের স্বভাব একটু লাজুক ধরনের বলা যেতে পারে। কারণ 
হট রাত ছাড়া দিনের বেলা এদের প্রায় দেখা যায় না। অন্ধকারে গা-ঢাকা দিয়ে থাকতে এরা খুব ভালবাসে। 
তবে খাবার ব্যাপারে কিন্তু মোটেই লাজুক নয় এরা । তখন একদম বেপরোয়া, নির্দয় । 
মশা নানা রকমের। তার মধ্যে কিউলেকৃস আর এনোফিলিস প্রধান। কিউলেক্স্‌ মশা 
আমাদের শরীরে ফাইলেরিয়ার জীবাণু চালান করে। ফাইলেরিয়া৷ হচ্ছে গোদ রোগ । কিউলেক্‌স্‌ এই 
রোগের জীবাণু এক দেহ থেকে অন্য দেহে রপ্তানী করে। 
মশারা থাকে ডাঙ্গায়। কিন্তু ডিম পাড়ে গিয়ে জলে। খানা, ডোবা, পুকুর, ভাঙ্গা হাড়ি, ৮: 
কলসী অথবা যে কোন জায়গায়_পরিক্কার অথবা নোংরা! জলে, ডিম পাড়ে এরা৷। সব মশারা কিন্তু এ ৬৮ 
ভাবে ডিম পাড়ে না। নানা রকম মশা নান! ভাবে ডিম পাড়ে । 
পানি 


তির: 

স্বী-এনোফিলিস 


কিউলেকৃসের ডিম জলের উপরে একসঙ্গে জড় হয়ে ভেসে থাকে । 
লার্ভারা থাকে কোনাকোনি ভাবে, জলের একটু নিচে। লার্ভা অবস্থায় এর! জলের 
খুব ছোট ছোট-জীব খেয়ে বেঁচে থাকে । এই সময় এদের খাওয়ার বিরাম থাকে 
না। সারাক্ষণ কেবল খেয়েই চলে। কিন্তু পিউপাতে পরিণত হবার পর কিছুই 
খায় না এরা । আর খায় না বলেই, এই অবস্থায় এদের মুখও থাকে না। 
কিউলেকৃসের যেমন ফাইলেরিয়ার ব্যবসা, এনোফিলিসের তেমনি 
ম্যালেরিয়ার ব্যবসা । এনোফিলিস মশা আমাদের শরীরে ম্যালেরিয়ার জীবাণু 
চালান করে। ম্যালেরিয়া রোগের জীবাণু কিন্তু এদের দেহে তৈরি হয় না। 
আদলে এরা এক দেহ থেকে অন্য দেহে রপ্তানী করে এই জীবাণু । কিন্তু আশ্চর্য 
ব্যাপার হলো, ম্যালেরিয়ার জীবাণু ভেতরে থাকা সত্বেও এই রোগ হয় না এদের । 
এনোফিলিসের ডিম আলাদা আলাদা ভাবে জলে ভাসে । কিউলেকৃসের 
মত এক সঙ্গে ভাসে না। আর লার্ভারা থাকে জলের একটু নিচে, সমান্তরাল 
ভাবে। কোনাকোনি ভাবে থাকে না। এনোফিলিস আর কিউলেকৃসের বসার 
ধরনেও তফাত আছে । ছবিগুলো ভালো করে লক্ষ্য কর। তাহলে এদের ডিম, 
লার্ভা, পিউপা৷ ও বসার ধরন--সব কিছুর তফাত বুঝতে পারবে । 
এদের কবল থেকে রক্ষা পেতে হলে, কোথাও যাতে জল আবদ্ধ না থাকে 
তার প্রতি বিশেষ নজর রাখা দরকার। কারণ এরা ডিম পাড়ে জলে । জল না 
পেলে ডিম পাড়তে পারে না এরা । তাই বংশবৃদ্ধি হতে পারে না। তাছাড়া 
খানা, ডোবা প্রভৃতি জায়গায় মাঝে মাঝে কেরোসিন তেল ছড়িয়ে দেওয়! দরকার ! 
এতে জলের. উপর একটি আবরণ পড়ে । এই আবরণ ভেদ করে মশার! ডিম 
পাঁড়তে পারে না । আর লার্ভারাও নিশ্বাস নিতে পারে না, তাই মরে যায়৷ 


প্ককীকল ৮৩ 


পৰী ভার. 


পেছনের পায়ের 
বলের সারি 


গর্গাফড়িং 


গ্রীষ্মের দিনে_ মাঠে, নদীর ধারে, কাশ বনে বা ঘাস বনে 
গেলেই, শুনতে পাবে গঙ্গাফড়িংয়ের ডাক। নির্জন বনে এদের এই 
একঘেয়ে আওয়াজ যেন নীরবতাকে আরে! নিবিড় করে তোলে । 

আমার! বলি গঙ্গাফড়িং ডাকছে । আসলে কিন্তু এর! মোটেই 
ডাকতে পারে না। কোন পতঙ্গই ডাকতে পারে না, এদের স্বরযন্ত্রই 
নেই। হয়তো বলবে__মশা৷ তা হলে কি করে ডাকে? মশাও ডাকে 
না। ওরা যে প্যান্‌ প্যান করে, সে তাদের পাখার শব্দ । পাশের 
ছবি দেখলেই বুঝতে পারবে-__গঙ্গাফড়িংয়ের লম্বা পা ছুখানার ভেতর 
দিকে রয়েছে, আলপিনের মাথার বলের মত একসারি বল। কোথাও 
বদলে, এরা এই লম্বা পা ছুখানাকে উপরের দিকে তোলে আর 
নামায়। ফলে এই বলের সঙ্গে'পাজরার ঘসা লেগে একরকম শব্দ 
হয়। আমরা সেই শব্দ শুনেই বলি-_গঙ্গাফড়িং ডাকছে। 

এই গঙ্গাফড়িং দুই জাতের । এক জাতের অ্যান্টেনা দেহের 
চাইতে লম্বা আর এক জাতের ছোটো বা বেঁটে । ছোটো আ্যান্টেনার 
গঙ্গাফড়িংয়ের মধ্যে আবার আর এক জাত আছে । তাদের খ্যাতি 
পৃথিবীর সব জায়গায় । তাদের বলে পর্গপাল ( Locust )। 

এই পর্গপাল আমাদের পরম শক্র। বিরাট শস্তক্ষেত্র নষ্ট 
করতে এদের মোটেই সময় লাগে না। অনেক সময় এদের উপদ্রবে 
ঘাসের অভাবে, পশুদের না খেয়ে মরতে হয়। এশিয়া আর 
আফ্রিকাতে এই পঙ্গপালের উপদ্রব খুব বেশী। 


প্রজাপতি 


পিউপার উপর বসে 
প্রজাপতি বিশ্রাম করছে 


প্রজাপতি 


ছেলেবেলায় প্রজাপতির পিছনে ছোটে নি, এমন ছেলেমেয়ে বোধ হয় খুব 
কমই আছে। স্থন্দর সবসময়ই আকর্ষণ করে। তাই এই প্রজাপতির দল যুগ 
যুগ ধরে আকর্ষণ করে আসছে-__কবি, শিল্পী আর সাহিত্যিকদের । 

এদের উজ্জ্বল রঙ আর বিচিত্র পাখা, ছোটোদের অতি সহজেই মুগ্ধ করে। 
আর তারা-_জল, কাদা, কাটা তুচ্ছ করে ছুটে চলে এই উড়ন্ত ফুলের 
পিছনে । ফুলই বটে ! শুধুমাত্র ছুজোড়া পাখা হলে একে ফুলই বল! চলতো । 
কিন্তু ফুলের মত পাখা ছুজোড়ার মাঝখানে রয়েছে, ছোট একটি কীট । তাই 
প্রীণীবিজ্ঞানীরা এই উড়ন্ত ফুলকে ফেলেছেন পতর্গের দলে । 

এদের মধ্যে যারা দিনের বেলা ফুলে ফুলে ওড়ে, মধু খেয়ে বেড়ায়, 
আর রাতে:ঘুমায় তাদের আমরা বলি প্রজাপতি । আর যার! রাতে উড়ে বেড়ায় 
ও দিনে ঘুমায় তাদের বলি মথ। কিন্তু অনেক মথ আবার দিনের বেলাও ওড়ে । 
কাজেই প্রজাপতি আর মথকে আলাদা! ভাবে চিনবার সব চাইতে ভালো উপায় 
হচ্ছে__এদের ত্যান্টেনা আর বলার ধরন লক্ষ্য করা । প্রজাপতির ত্যান্টেনা সরু 
তারের মত-_মাথার দিকটা মোটা । আর এরা যখন বসে, তখন এদের পাখা 
দুজোড়া এক হয়ে লেগে থাকে_মেলে থাকে না। মথের বেলা ঠিক 
উল্টো-_তারা বসলে পাখা ছুজোড়া মেলে 
থাকে। এক হয়ে লেগে থাকে না। 
তাদের আ্যান্টেনা অনেকটা খুব ছোট্ট প্রজাপতির 
পালকের মত। পরের পাতায় ছবিগুলো মুখে টানো নল 
দেখ, তফাত বুঝতে পারবে। 


প্রজাপতি আর মথের সারা দেহের মধ্যে সবচেয়ে আকর্ষণীয় হলো! 
তাদের পাখা ছুজোড়া। এদের রঙীন ফুলের মত পাখায় হাত দিলে 
দেখবে, হাতে গুঁড়ো গুড়ো রঙ লেগে আছে। অনুবীক্ষণ যন্ত্র দিয়ে দেখলে, 
এই গুঁড়োগুলে| দেখবে লক্ষ লক্ষ রডীন আশ। এই রকম অসংখ্য আশ 
দিয়েই তৈরী হয় এদের পাখা আর তার বিচিত্র রঙ। 


এদের মুখে আছে ফিতের মত একটি লম্বা নল। এই নল 
ঘড়ির স্প্রী-এর মত গুটানো৷ থাকে । খাবার সময় এরা এই নল খুলে, 
ফুলের মধু শুষে খায়। অন্যান্য পতঙ্গের মত এদেরও ডিম থেকে হয় লার্ভী, 
লার্ভা থেকে পিউপা, আর পিউপা! থেকে হয় রঙীন প্রজাপতি বা মথ.। তবে 
লার্ভা থেকে পিউপাতে রূপান্তরিত হতে, এর! নিজেদের দেহের চারদিকে, 
মুখের লালা দিয়ে একটি আবরণ তৈরি করে। এই আবরণকে আমরা বলি 
গুটি। মথের মধ্যে কিছু আছে, যাদের মুখের লাল! সুতোতে পরিণত হয়। 
আর সেই সুতে দিয়ে তারা তৈরি করে গুটি। আমর! রেশম ব! সিন্ধের 
যে কাপড় ব্যবহার করি, তার সুতো পাওয়া যায় এই গুটি থেকেই। 

গ্ৰীষ্মপ্ৰধান দেশের প্রজাপতি সাধারণতঃ বেশী রঙীন আর বড় হয়। 
সব চাইতে বড় সাইজের প্রজাপতি হচ্ছে প্রায় দশ ইঞ্চি আর মথ পাঁচ ইঞ্চি। 

প্রজাপতি দেখে আমরা আনিন্দ পাই ; আর মথেরা পরায় রেশম 
কাজেই এরা আমাদের বন্ধু। তবে বন্ধুদের ছেলেপুলেরা৷ আমাদের 
উপর বড় উৎপাত করে। পেটুক লার্ডারা খাওয়া ছাড়া আর কিছু 
জানে না__ফলে আমাদের গাছপালা সব খেয়ে শেষ করে। আর তার 
জন্য বছরে লক্ষ লক্ষ টাকার ক্ষতি হয়। 


রাণী শ্রমিক 


মৌমাছি 
আয়ুর্বেদ শাস্ত্রে মধুকে বলা হয়েছে সর্বরোগহর' । 
কবিরাজের! প্রায় সকল ওধুধই কিছু না কিছু মধুর সঙ্গে খেতে 
বলেন। কেউ কেউ বলেন, রোজ সকালে এক চামচ করে মধু খেলে 
মানুষ দীর্ঘায়ু হয়। এহেন যে অস্থৃত তা তৈরি হয় মৌমাছির পেটে । 
মৌমাছির প্রধান খাগ্ ফুলের মধু বা মিষ্টির আর পরাগ। 
গু মৌমাছি ফুল থেকে যে মধু নেয়, আর আমরা যে মধু খাই, তা 


মোটেই এক নয়। এদের মুখে খুব ছোট একটি লোমশ শু'ড় আছে। 
পিউপা তার নাম লেবিয়া ( i )। এই লেবিয়! দিয়ে শ্রমিক মৌমাছিরা 
ফুলের মিষ্টির শুষে খায়। এই রস জমা রুরার জন্য এদের পেটে 
একটি আলাদা থলে আছে। ফুলের মিষ্টিরস এ থলেতে জমা হয়ে, রাসায়নিক প্রক্রিয়ায় মধুতে 
পরিণত হয়। এই মধু এর! চাকে জমা করে । আর চাক থেকে আমরা জমা করি বোতলে । 
মৌমাছির বাড়িকে আমরা বলি মৌচাক | চাকে থাকে তিন রকমের মৌমাছি-্ত্রী, পুরুষ 
আর শ্রমিক। পুরুষ মৌমাছি দেখতে মোটাসোটা, মাথা বড়। রাণীর বা স্ত্রী-মৌমাছির মাথা 
ছোট, পেট লম্বা। আর শ্রমিক ছোটখাটো! । শ্রমিকরা মধুসঞ্চয় থলে 
মেয়ে, কিন্তু তাদের বাচ্চা হয় না। এদের স্ত্রী, পুরুষ 
আর শ্রমিক সকলেরই ছুজোড়া পাখা আছে। শ্রমিক 
মৌমাছি ঘরে-বাইরে সব কাজ করে। শ্রমিকের মস্তিষ্ক 
রাণী বা পুরুষের চাইতে অনেক বড়। আর দেহের 
ভেতরটা যেন, একটা রাসায়নিক কারখানা । সে কারখানায় 
প্রধানতঃ তিন রকমের কাজ হয়__ফুলের মিষ্টিরস থেকে 


মধু হয়, রাণীর জন্য খাবার তৈরি হয়, আর তৈরি হয় মধু থেকে মোম। 
এই মোম দিয়েই এর! চাক তৈরি করে । 
এদের চাকে বা বাড়িতে থাকে হাজার হাজার খোপ। এই 

খোপই হচ্ছে এদের বাড়ির আলাদা ঘর। ঘরগুলো৷ হয় ছয়-কোন]। 
রাণী-মৌমাছি এই সব ঘরের মধ্যে একটি করে ডিম পেড়ে রাখে । তিনদিন 
পর ডিম থেকে হয় লার্ভা। লার্ভা অবস্থায় এদের খাওয়া দাওয়ার ভার 
নেয় শ্রমিক নাস-বোনেরা। লার্ভারা পাঁচদিন পর আর খেতে চায় না। 
তখন শ্রমিকরা এদের ঘরের দরজা বা মুখ মোমের আবরণ দিয়ে ঢেকে 
দেয়। এই অবস্থায় এদের বলে পিউপা। পিউপা অবস্থায় বদ্ধ ঘরে 
প্রায় বারোদিন বন্দী হয়ে থাকে এরা । বন্দীদশায় হাত, পা, চোখ, মুখ, পাখা সব কিছু তৈরি হয় এদের । আর যেই বন্দীদশা শেষ 
হয়, অমনি এক শুভ মুহূর্তে, ঘরের দরজা ভেঙ্গে পাখা মেলে এরা ওড়ে আকাশে । বেরিয়ে পড়ে মধুর সন্ধানে ফুল থেকে ফুলে। 

রাণীদের আবার চাল-চলন, খাওয়া-দাওয়া, জন্ম-মৃত্যু সবই আলাদা । তার! রাণী কিনা! তাই। শ্রমিক আর পুরুষের ঘরে 
জন্মালে তাদের আভিজাত্য থাকে না। তাই, চাকের উপরে, বেশ বড়োসড়ো ঘরে ভালো ভালো খাবার খেয়ে, জন্মান এর! । 

মৌমাছির সারা দেহে এক রকমের লোম আছে। মিষ্টিরদ পানের সময় এই লোমগুলোতে ৮: লেগে যায়। 
এদের পিছনের পায়ে, পারা জমা] করার জন্য টা মত এক রকমের পাত্র আছে। মধুপান শেষু কুরে এর 


মৌচাকের ভেতরে ডিম, লার্ভা আর পিউপা! 


শ্রমিকরা বাঁচে অতি অল্পদিন__মাত্র ছয় সপ্তাহ। এদের কর্মমুখর সংক্ষিপ্ত জীবনের ইতিহাসটি বড় করুণ। জি 
পর্যন্ত একটানা শ্রমই তাদের জীবন_ছুটি নেই, বিশ্রাম নেই; কর্মময় জীবনের অন্তিম মুহুর্তে তাদের ছুটি। 
তাদের পরম বিশ্রাম। 


শ্রমিক 


পিঁপড়ে 


পিঁপড়ে সামাজিক জীব। ঠিক মানুষের মত, নিয়ম 
শৃঙ্খলা মেনে সমাজবদ্ধ ভাবে বাস করে এরা! তবে সব পিঁপড়ে মিলে, 
এক সঙ্গে দল বেঁধে বাস করে না । আলাদা আলাদা অনেক দল স্বাধীন 
ভাবে বাস করে। আলাদা দলগুলির মধ্যে আবার ভাবও বিশেষ 
নেই-_যুদ্ধবিগ্রহ, দাঙ্গাহাঙ্গামা লেগেই আছে। নিজেদের ভিতরে 
কিন্তু এরা কখনও ঝগড়া, মারামারি করে না। 

প্রতিটি দলের মধ্যে থাকে তিন রকমের পি'পড়ে__ শ্রমিক, 
পুরুষ আর রাণী বা স্ত্রী-পিপড়ে। স্ত্রী আর পুরুষ পি'পড়ের পাখা 
থাকে। আর প্রত্যেক দলে থাকে সাধারণতঃ একটি করে রাণী। 
রাণী দেখতে বড়সড় । পুরুষ ছোটখাটো । রাণী আর পুরুষ ছুই 
বড় অলস। কোন কাজকর্ম এদের দিয়ে হবার নয়। কাজকর্ম যা 
কিছু, সব করে শ্রমিক পি'পড়ে। দিনরাত কাজ করে এরা । কাজ 
এদের অনেক রকমের-__রাণীকে দ্রেখাশুনা করা, ডিমের রক্ষণাবেক্ষণ 
করা» খাগ্ সংগ্রহ করা । আবার দরকার পড়লে, আপন দল রক্ষার 
জন্য যুদ্ধ কর! । 


পিপড়ের দেহ অন্যান্য পতঙ্গের মতই । গোল মাথা, পুষ্জাক্ষি, ত্যান্টেনা সবই আছে। তবে এদের পুঞ্জাক্ষি ছুটি প্রায় 
অকেজো । কেন না এরা মোটেই চোখের ব্যবহার করে না। দেখে পথ চলার অভ্যান এদের প্রায় কারোও নেই। ত্যান্টেনা 
দিয়ে অনুভব করে পথ চলে এরা । অনেক পিঁপড়ে আবার মোটেই দেখতে পায় না__অন্ধ। 

অন্যান্য পতঙ্গের মত, এদেরও ডিম থেকে হয় লার্ভা। লার্ভা থেকে পিউপা। আর পিউপা থেকে বেরিয়ে আসে পূর্ণাঙ্গ 


রাণী 


পিঁপড়ে। তবে এদের প্রথম দিকের ডিম থেকে জন্মায় কেবল শ্রমিক । আর শেষের 
দিকের ডিম থেকে জন্মায় পাখাওয়ালা পুরুষ আর স্ত্রী-প্পিপড়ে। রাজারাণীর! 
আবার পরিণত বয়সে বিয়ের জন্য ওড়েন আকাশে । কিন্তু কথায় আছে-_“পিগীলিকার 
পাখা উঠে মরিবার তরে” । কাজেই, আকাশে উড়লে পাখি আর কোথাও বসলে ব্যাঙ 
অথবা টিকটিকি এদের ধরে খায়।. রাণীদের মধ্যে যে ক'জন বাচে, তাদের শ্রমিকরা 
ধরে বাড়ি নিয়ে আসে । আর যাদের শ্রমিকরা! পায় না, তার! পাখা ছুটো খসিয়ে, গত 
খুঁড়ে মাটির অনেক নিচে চলে যায়। কিছুদিন পর, তারা ডিম পাড়তে শুরু করে 
সেখানে । ডিম থেকে প্রথমে জন্মায় শ্রমিক শিশু । এই সময় রাণীর কোন 
খাবার জোটে না। শ্রমিক-শিশুরা বড় হয়েই তাদের দুর্বল মাকে তরল খাবার 
এনে খাওয়ায় । তারপর বাড়িঘর বড় করে, খাবার যোগাড় করে। এখন থেকে সব 
কাজের ভার নেয় এই শ্রমিকরা । রাণী প্রথমে প্রচুর শ্রমিকের জন্ম দেয়। 
তারপর শেষের দিকে, পুরুষ ও রাণী জন্মাবার জন্য ডিম পাড়তে শুরু করে। 
এইভাবে গড়ে ওঠে এদের নতুন সংসার বা দল। এদের রাণীর জীবনকাল প্রায় পনর 
ব্ছর। অন্যরা সে তুলনায় বাঁচে অতি অল্পদিন । 

পিপড়ের বাড়ি তৈরির প্রণালী খুব স্থন্দর। এরা অনেক রকমের বাড়ি 
তৈরি করে। যার! মাটির নিচে থাকে, তার! অনেকগুলো! ছোট ছোট ঘর তৈরি করে। 
তার কোন ঘরে ডিম, কোন ঘরে লার্ভা, আর কোন ঘরে নিজেরা থাকে । খাবার রাখার 
জন্য আমাদের মত আলাদা ভাড়ার ঘর থাকে এদের। আর রাণীর জন্য থাকে 
তার মধ্যে বেশ বড়সড় একটি ঘর। প্রত্যেক ঘরে যাওয়া আস! করার পথও থাকে। 
যারা গাছে থাকে, তারা পাতা দিয়ে নিজেদের প্রয়োজন অনুযায়ী খুব 
চমৎকার বাড়ি তৈরি করে । : 


সবচেয়ে আশ্চর্য এদের খাগ্য সঞ্চয় প্রণালী। আমরা 
যেমন দুধের জন্য গরু পোষি, এরাও তেমনি মধুর জন্য গ্যাফিদ্‌ 
(8৮5) নামে একরকমের কীট পোষে। এই কীট দেখতে খুব 
ছোট, গাছের পাতায় থাকে । আর মজার ব্যাপার হলো-_-পি পড়ের! 
যখন এই এ্যাফিসের গায়ে ত্যান্টেন বুলিয়ে দেয়, তখন এদের গা 
থেকে একরকমের মিষ্টিরস বেরিয়ে আসে । পিঁপড়েরা এই রস 
খেতে খুব ভালবাসে । এদের থাকার জন্য পিঁপড়েরা আলাদা ঘর 
তৈরি করে। বাইরে থেকে এদের রুচিমত খাবার এনে খাওয়ায়। 
আর সবসময় এদের শরীরের প্রতি যত্ন নেয়। 

শুনলে আরো! আশ্চর্য হবে যে, আমাদের মত এরাও ফদলের জন্য চাষ করে। আমেরিকায় একজাতের পি পড়ে আছে, তারা 
তাদের বাড়িতে একরকম গাছের পাতা এনে জড় করে রাখে । এই পাতা পচে যে সার হয়, তা থেকে ফাঙ্গাস (যাকে আমরা 
ব্যাঙের ছাতা! বলি.) তৈরী হয়। পিঁপড়ের! খুব মজা করে এই ফাঙ্গাস্‌ খায় । 

এদের ডাক্তারী বুদ্ধিও অভাব নেই। এরা নিজেদের লার্ভাকে প্রায় 
রোজ রোদ আর হাওয়া লাগাবার জন্য বাড়ির বাইরে নিয়ে আসে। এরা 
আশ্চর্য পতঙ্গ ! কি সুন্দর বুদ্ধি খাটিয়ে বদবাস করে ! 

মৌমাছির মত এদেরও জীবনে বিশ্রাম বা ছুটি বলে কোন জিনিষ 
নেই, স্বৃত্যুই একমাত্র বিশ্রাম । এদের রাজ্যে সব চাইতে বড় নিয়ম হলো__ 
হয় কাজ নয় মৃত্যু” ৷ 

পিঁপড়ে আমাদের উপকার আর অপকার ছুই করে। আমাদের মিষ্টি 
খাবার সাবধানে না রাখলে প্রায়ই তা নষ্ট করে দেয়। আর উই, ছারপোকা 
প্রভৃতির ডিম খেয়ে তাদের বংশ ধ্বংস করে আমাদের প্রভুত উপকার করে । 


পিঁপড়ে এযাফিসের গায়ে আ্যান্টেন! বুলিয়ে মিষ্টির খাচ্ছে। 


লেডিবার্ড 


এর নাম শুনে তোমাদের হয়তো মনে হচ্ছে কোন এক অজানা পাখি । 
আমলে কিন্তু এরা মোটেই অজান! নয়, আর পাখিও নয়৷ এদের তোমরা প্রায়ই 
লাউ, কুমড়ো, ঝিঙ্গে প্রভৃতি গাছের পাতায় দেখতে পাও । নাম হয়তো জান না। 
এরা এক জাতের গুবরে-পোকা। গুবরে-পোকাকে ইংরেজিতে বলে বীট্‌ 
(Beetle )। পৃথিবীতে প্রায় ছু'লক্ষ রকমের গুবরে-পোকা আছে । আর 
এই ক্ষুদ্ৰ লেডিবার্ড তাদেরই একজন । 


আগেই বলেছি, পতঙ্গ-জগতে আমাদের শত্রু আর মিত্রঢুই আছে। 

এরা হচ্ছে শেষের দলে ; আমাদের পরম বন্ধু । লেডিবার্ড দেখতে খুব ছোট । 
এদের উজ্জ্বল রঙ, পাখার ডিজাইন আর চালাক চতুর চট্‌পটে ভাব সবাইকে মুগ্ধ 
করে। চাষীরা এদের উপর খুব খুশী__কেন না এর! তাদের পরম বন্ধু । 

ফলের সব চাইতে বড় শত্রু হচ্ছে এ্যাফিম্‌ (৮০018 )। এ্যাফিস্‌ একরকমের ছোটো! পোকা | পিপড়েরা৷ মধুর জন্য এদের 
বাড়িতে পোষে। এর! প্রায় সব ফসলেই থাকে আর তাকে নষ্ট করে । যেখানে এরা দলে দলে থাকে, সেখানে লেডিবার্ড গিয়ে পুঞ্জ 
পুপ্জ ডিম পেড়ে রাখে । ডিম থেকে হয় লার্ভা। এই লার্ভার| তাদের বাপমায়ের মতই চট্‌ পটে আর সুন্দর । এদের গায়ের রঙ 
সাধারণতঃ ধুসরনীল অথবা ধূদরবেগী। লার্ভারা রোজই প্রচুর এযাফিস্‌ ধরে খায়। খাওয়ায় এরা বড়দের চাইতে কিছু কম যায় না। 
আর এই ভাবে শত্রুর বংশ ধ্বংস করে, এরা আমাদের ফদল রক্ষা করে। 

পৃথিবীর বিভিন্ন দেশে এই লেডিবার্ড আমদানী রপ্তানী হয়। শত্রুর কবল থেকে ফুল ফল অথবা ফসল রক্ষা করতে, সকলেই 
এদের সাহায্য নেয়। বিশেষজ্ঞদের মতে, তিন হাজার লেডিবার্ড এক একর পরিমাণ জমির ফসল রক্ষা করতে পারে। এরা অনেক 
রকমের__-তবে সবই দেখতে প্রায় একরকম-_তফাত শুধু গায়ের বিন্দুর সংখ্যাতে । 


ভীমরুল 


মৌমাছির হুল আছে-__আবার মধুও আছে। শাসন আর সোহাগ দুই আছে, 
সে হলো কড়ামিঠে। তাকে সহ হয়__ভালোও লাগে। কিন্তু ভীমরুল? তার খালি হুল। 
হুলে আছে বিষ। মধুর নাম গন্ধও নেই। তাই একে দেখলেই ভয় পাই। 

শীতের সময় এর! একটু কাবু হয়ে পড়ে, পাতার ঝোপের মধ্যে বা অন্য কোন 
নিরাপদ আশ্রয়ে ঘুমিয়ে কাটায় । বসন্তের হাওয়া! বইতে স্থরু করলেই, রাণী ভীমরুলদের 
চমক লাগে; ঘুম ভেঙ্গে পাখা মেলে ওড়ে আকাশে । এখন তাদের অনেক কাজ-_নতুন 
করে বাড়ি বানাতে হবে। বাড়ির জায়গ! খুঁজতে থাকে তারা। গাছের বড় শাখা, পাতার 
ঘন ঝোপ, গাছের কোটর অথবা আমাদের ঘরের চালের বাখারি-__-এই সব হচ্ছে এদের 
পছন্দসই জায়গা। জায়গা পছন্দ হলে, বাড়ি বানানো স্থুরু হয়। এদের বাড়ি 
অনেকট|। মৌচাকের মতই । তবে মৌচাকটা বেআক্র- এর! পর্দানশীন। এরা এদের 
চাকের বাইরে একটা আবরণ দিয়ে নেয়। 
চাকের ভেতরে, প্রত্যেক কোঠায় রাণী এটি ভি 
কিছুদিন পর ডিম থেকে হয় লার্ভা। তখন রাণী তাদের খাবার যোগাড় করে 

মত, ভীমরুলেরও প্রথমদিকের ডিম থেকে জন্মায় কেবল 

আগ পর্যন্ত রাণী উদয়াস্ত কাজ করে। কিন্তু শ্রমিকর! বড় 
বন্ধকরে। একমাত্র ডিম পাড়া ছাড়া আর কোন কাজ সে করে না। শ্রমিক! বড় হয়েই মায়ের সব কু) 
এর! বাড়ি বড় করে। তারপর শ্রমিক-বোনদের জন্য খাবার যোগাড় করে, ঘর-দোর পরিষ্কার করে, || 


পরিণত বয়সে নতুন রাজারাণীরা তাদের জয় যাত্রায় বেরিয়ে পড়ে_-আর ভগ্নপ্রায় জীর্ণ বাসায়, এন 
কিছু বৃদ্ধ শ্রমিক নিয়ে মৃত্যুর প্রতীক্ষা করে। সে এসেছিল নতুন স্থষ্টি করতে । নতুনেরা এলো-_তার কাজও 


চা 


Lr 


উই 


পৃথিবীতে মানুষ ছাড়া, কেবলমাত্র সামাজিক পতঙ্গ__যেমন পিঁপড়ে, 
মৌমাছি, ভীমরুল আর উই, একদঙ্গে মিলেমিশে, নিয়ম শৃঙ্খলা মেনে বাস করে। 
তার মধ্যে মানুষ প্রায় দশ লক্ষ বছর, আর পি'পড়ে, মৌমাছি, ভীমরুল সাত কোটি 
বছর, এই পৃথিবীতে রাজত্ব করছে। এদের মধ্যে সব চাইতে বেশী দিন রাজত্ব 
করছে উই ; প্রায় বিশ কোটি বছর। এদের কাছে মানুষ নবজাত শিশু মান্র। 

এরা গরম দেশের অধিবাসী । আফ্রিকা হচ্ছে এদের প্রধান ঘাটি। 
বিশেষজ্ঞদের মতে, পৃথিবীতে প্রায় ছুহাজার রকমের উই আছে। উইকে 
ইংরেজিতে সাধারণতঃ “হওয়াইট, ত্যাণ্ট” বল! হয়। কিন্তু মজা! হলো৷__সাদ! 
পিঁপড়ে যার নাম, সে পি'পড়েও নয় আর তার রঙও ঠিক সাদা নয়। 
এ যেন কানা ছেলের নাম পদ্মলোচন”। 

এদের বাড়ি তৈরির প্রণালী খুব সুন্দর ৷ বাড়ির দুপাশ দিয়ে এরা সরু 
শালা বা পাইপের মত নল তৈরি করে মাটির অনেক নিচে নিয়ে যায়। সেখান 
থেকে জল নিয়ে আসে এরা । আর এই একই নলকে আবার মাটির উপরে 
নিয়ে আসে, খাবার যোগাড় করার জন্য। কাঠ, কাগজ আর কাপড়ই হচ্ছে 
এদের প্রধান খাদ্য। অমিক সৈনিক 


পিপড়ের মত, এদেরও প্রতি দলে বা বাড়িতে থাকে তিন রকমের উই- স্ত্রী, পুরুষ আর শ্রমিক । শ্রমিকদের মধ্যে এক দল 
থাকে সৈনিক। শ্রমিক আর সৈনিক ছুই অন্ধ। রাজা আর রাণীর কিন্তু চোখ আছে-__দেখতে পায় । তবে রাণী দেখতে পেলে কি 
হবে, কিছুকাল পরে হাটতে পারে না মোটেই। ছবি দেখলেই বুঝতে পারবে বয়েস হলে ক্রমশঃ এদের পেটের কি আকার হয়। শ্রমিকর 
3 ' সব সময় রাণীর কাজে ব্যস্ত থাকে । আর রাণী থাকে সব সময় ডিম পাড়তে ব্যস্ত । শুনলে অবাক হবে যে, এদের রাণী, প্রায় প্রতি সেকেও্ডে 


একটি করে ডিম পাড়ে । রাণীর জীবনকাল পনর থেকে কুড়ি বছর। 

₹ নিকল রোড, ব্যালার্ড এইটে বোস্বাই-১ 

RAT CHAUDHURI: INSECT LIFE (Bengali) 

